መርጌታ በላይ አዳሙ ከጣና ሐይቅ “የእምቦጭ አረምን የሚያጠፋ መድኃኒት አለኝ” የሚሉት መድኃኒት አነስተኛ እና ውጤታማ አለመሆኑ ተገለፀ።
ባሕር ዳር፡ መስከረም 23/2013ዓ.ም (አብመድ) ኅብረተሰቡ መርጌታ በላይ አዳሙ ከጣና ሐይቅ የእምቦጭ አረምን ለማጥፋት የሚረዳ መድኃኒት አለኝ የሚሉትን መድኃኒት ውጤታማ አለመሆኑን ተገንዝቦ አረሙን ለመጥፋት እንዲዘጋጅ ጥሪ ቀርቧል።ባሕር ዳር ዩኒቨርሰቲ እና የተለያዩ የምርምር ተቋማት ቴክኒካል ኮሚቴ አዋቅረው ሲከታተሉት የነበሩት የመርጌታ በላይ አዳሙን ሥራ በተመለከተ ጋዜጣዊ መግለጫ ሰጥተዋል። ከባሕር ዳር ዩኒቨርሲቲ በመግለጫው ላይ የተገኙት የባሕር ዳር ዩኒቨርሲቲ ምርምርና ማኅበረሰብ አገልግሎት ምክትል ፕሬዝዳንት ተስፋዬ ሽፈራው (ዶክተር) “መርጌታ በላይ አዳሙ ለመጀመሪያ ጊዜ ለሙከራ የሠሩት የእምቦጭ አረም ማጥፊያ መድኃኒት በአነስተኛ ደረጃ አረሙን ማጥፋት ቢቻልም የጎንዮሽ ጉዳቱ በሳይንስናዊ ምርም አልተረጋገጠም” ብለዋል። የላብራቶሪ ሥራ ለመሥራትም መርጌታው ተቀራርቦ ለመሥራት የሚያስችል ዕድል እንዳልሰጡ ገልጸዋል።